ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 12 /2556เรื่อง การจัดตั้งกองทุนรวมและการเข้าทําสัญญารับจัดการ กองทุนส่วนบุคคล(ฉบับที่ 12)\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 4 วรรคสอง แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 91/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน (ฉบับที่ 2) ลงวันที่ 1 ตุลาคม พ.ศ. 2552 และข้อ 7 โดยได้รับความเห็นชอบจากคณะกรรมการกํากับตลาดทุน และข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็น (13) (14) และ (15) ของข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 "(13) "กองโครงสร้างพื้นฐาน" หมายความว่า กองทุนที่มีลักษณะดังต่อไปนี้ (ก) กองทุนรวมโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ข) กองทุนโครงสร้างพื้นฐานที่จัดตั้งขึ้นตามกฎหมายต่างประเทศที่มีวัตถุประสงค์หลักในการลงทุนในทรัพย์สินที่มีลักษณะทํานองเดียวกับกองทุนรวมโครงสร้างพื้นฐานตาม (ก) ทั้งนี้ ไม่ว่ากองทุนดังกล่าวจะจัดตั้งในรูปบริษัท ทรัสต์ หรือรูปอื่นใด (14) "หน่วยของกองโครงสร้างพื้นฐาน" หมายความว่า หน่วยลงทุนหรือตราสารดังต่อไปนี้ (ก) หน่วยลงทุนของกองทุนรวมโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน (ข) ตราสารที่ออกโดยกองทุนโครงสร้างพื้นฐานที่จัดตั้งขึ้นตามกฎหมายต่างประเทศที่มีลักษณะทํานองเดียวกับหน่วยลงทุนของกองทุนรวมโครงสร้างพื้นฐานตาม (ก) (15) "กิจการโครงสร้างพื้นฐาน" หมายความว่า กิจการโครงสร้างพื้นฐานตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"ข้อ ๒ ให้ยกเลิกความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 7 การตั้งชื่อกองทุนรวมที่ขออนุมัติจัดตั้งและจัดการ จะต้องไม่มีข้อความที่อาจทําให้ผู้ลงทุนเกิดความเข้าใจผิดในลักษณะและประเภทของกองทุนรวมนั้น และต้องเป็นไปตามหลักเกณฑ์ดังต่อไปนี้ด้วย (1) กรณีที่เป็นกองทุนรวมหน่วยลงทุนที่มีนโยบายลงทุนหรือมีไว้ซึ่งหน่วยของกองโครงสร้างพื้นฐานโดยเฉลี่ยในรอบปีบัญชีไม่น้อยกว่าร้อยละแปดสิบของมูลค่าทรัพย์สินสุทธิของกองทุนรวม ให้ระบุชื่อเฉพาะว่า "กองทุนรวมที่ลงทุนในกองโครงสร้างพื้นฐาน" (2) กรณีที่เป็นกองทุนรวมตลาดเงิน ให้ระบุชื่อตามหลักเกณฑ์ในข้อ 32/1(2) (3) กรณีที่เป็นกองทุนรวมหมวดอุตสาหกรรม ให้ระบุชื่อตามหลักเกณฑ์ในข้อ 61(1) (4) กรณีที่เป็นกองทุนรวมทองคํา ให้ระบุชื่อตามหลักเกณฑ์ในข้อ 61/2(2)"ข้อ ๓ ให้เพิ่มความต่อไปนี้เป็น (ข/1) ใน (3) ของข้อ 61 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2552 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 28 กรกฎาคม พ.ศ. 2552 "(ข/1) หน่วยของกองโครงสร้างพื้นฐาน ทั้งนี้ การพิจารณาหมวดอุตสาหกรรมของกองดังกล่าว ให้พิจารณาตามกิจการโครงสร้างพื้นฐานซึ่งเป็นที่มาของรายได้หรือผลประโยชน์ของกองโครงสร้างพื้นฐานนั้น"ข้อ ๔ ประกาศนี้ให้ใช้บังคับตั้งแต่วันที่ 2 เมษายน พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 2 เมษายน พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์